
פרוטוקול מישיבת מועצת העירייה שמן המניין מס' 10/2024  (16)
התקיימה ביום שלישי, ט' בכסלו תשפ"ה,  10.12.2024, בשעה 18.00,
באולם  מועצת  העיר, רח' ויצמן 35 עכו

בהשתתפות  ה"ה:
עו"ד עמיחי בן שלוש - ראש העיר עכו
עו"ד איתמר סונינו - מ"מ וסגן ראש העיר
מר יוסף טנטורי - סגן ראש העיר וחבר מועצת העיר
מר רפאל לוזון - סגן ראש העיר וחבר מועצת העיר
מר גנאדי אקלצ'יק - חבר מועצת העיר
עו"ד אדהם ג'מל - חבר מועצת העיר
מר ויקטור אלון - חבר מועצת העיר
גב' קטי בלומברג קגן - חברת מועצת העיר
מר זאב נוימן - חבר מועצת העיר
גב' ענבל גל - חברת מועצת העיר
מר אשרף עאמר - חבר מועצת העיר
גב' אינה סטורוז'נקו - חברת מועצת העיר
מר חנן בן חמו - חבר מועצת העיר
גב' עאישה מורסי - חברת מועצת העיר 

נעדרו  ה"ה:
מר דוד בנסל - חבר מועצת העיר
מר אוסאמה עבד-פתח - חבר מועצת העיר
מר נתנאל אלפלס - חבר מועצת העיר

[bookmark: _Hlk167437882]בנוכחות  ה"ה : 
מר אליעזר (אזי) לוי – מנכ"ל העירייה
עו"ד סיון קמחי – יועצת משפטית, לשכה משפטית
מר ראובן ויצמן – גזבר העירייה
גב' רוית נגר – מרכזת ישיבות המועצה
גב' מרגריטה מתא – עוזרת מרכזת ישיבות המועצה, קלדנית
גב' שירלי דגן – מנהלת לשכת ראש העיר
מר ארז כלב – רכז דוברות
רות נוטס – מנהלת אגף השכר
גב' זאהרא חווא – רכזת תעסוקה והשמה מגזר ערבי
מר יוסי כהן – טכנאי מחשבים, מערכות מידע
מר שרון דהן – דובר העירייה
גב' הדס רבינוביץ – מזכירת מנכ"ל העירייה
עו"ס נורית אגיוייב – מנהלת אגף הרווחה
גב' אתי סבג – יועצת רה"ע לקידום מעמד האישה 
עו"ד צופית ברקוביץ וייס – מנהלת אגף נכסים
גב' אתי בוקובזה – מנהלת לשכת גזבר
מר מרדכי שמיר – מנכ"ל החברה הכלכלית בע"מ 
גב' רותי איבגי – מזכירה אגף הנכסים
גב' שגית בן גוזי – ממונה הכנסות ונכסים
גב' נורית זיידה – מנהלת לשכה, אגף רישוי ובניה
מר ולדי רבינוביץ – מ"מ קב"ט עירוני, אגף הבטחון


המשך  נוכחות  ה"ה : 
רו"ח מנחם נויפלד – מנהל מח' הנהלת חשבונות
אדר' רות רוטנשטרייך – מהנדסת העיר
מר דורון אוחיון – עוזר מנכ"ל
גב' אביבית ויינברגר  - מנהלת המרכז לזירות התושב
מר אלון בלום – מנהל מח' חשמל
אורית חרסונסקי – מנהלת לשכה משפטית
מר אלברט לוי - צלם
תושבי העיר עכו


על סדר היום:
1. הודעות ראש העיר.
2. אישור פרוטוקול ועדת תמיכות מיום 05.09.2024, הרצ"ב כנספח א'.
3. אישור פתיחת תב"רים חדשים, הרצ"ב כנספח ב'. 
4. אישור פתיחת תב"רים חדשים, הרצ"ב כנספח ב'-A. 
5. אישור להחכרת מקרקעין חדר טרפו' רחוב עוזי 12, עפ"י בקשתה של עו"ד סיון קמחי – 
יועמ"ש העירייה, הרצ"ב כנספח ג'. 
6. אישור להחכרת מקרקעין חדר טרפו' "עירייה 2", עפ"י בקשתה של עו"ד סיון קמחי – 
יועמ"ש העירייה, הרצ"ב כנספח ד'.
7. אישור הלוואת איזון לשנת 2024, בתיאום מול קצין המחוז מר בלאל חאג' – מחוז צפון, 
הרצ"ב כנספח ה. 
8. אישור פרוטוקולים ישיבת ועדת הנחות בארנונה מיום 01/05/2024, 07/07/2024 ו- 29/09/2024,
הרצ"ב כנספח ו'. 
9. אישור מינוי עו"ד צופית ברקוביץ' וייס - מנהלת אגף הנכסים כחברת דירקטוריון,
בחברה הכלכלית עכו בע"מ, עפ"י בקשתה של עו"ד סיון קמחי - יועמ"ש העירייה, 
במכתב מיום 26.11.2024, הרצ"ב כנספח ז'.




1. הודעות ראש העיר.

· המדיניות שלנו היא מדיניות של הפחתה והורדה ומאחר שהארנונה לשנת 2025 
כוללת את העלייה של הטייס האוטומטי (5.29%) שאינו ניתן לשינוי ואינו בסמכותנו. 

· דאגנו להפחית בתחומים הבאים:

· אגרת השמירה לשנת 2025 תישלח לתושבים בנפרד לאחר הפחתה של כ-15%.
בהפחתה זו העירייה תספוג בהכנסות כמיליון ₪.

עמיחי בן שלוש - ראש העיר עכו
זה נכנס בתקציב ואנחנו נאשר את זה בכפוף לאישור משרד הפנים. 
נכון שאנחנו צריכים תקציב והעירייה נמצאת בגירעון.
אגרת שמירה, אנחנו יכולים לבטל אותה. אבל, אנחנו צריכים ביטחון. 
והביטחון חשוב פה בעיר עכו. 
אבל יש משהו אחד חשוב, שהמדיניות של הרשות היא מדיניות של כלפי מטה 
ולא כל שנה היא תעלה. 
בנוסף, הנחיתי את הלשכה המשפטית לתקן את חוק העזר העירוני בנושא אגרת שמירה 
כדי לבחון מחיר אחיד.

זאב נוימן
כמה זה בכסף? 

עמיחי בן שלוש - ראש העיר עכו
כרגע ה- 15% זה מיליון ₪.

זאב נוימן
אם מורידים מיליון ₪ זה מוריד מאיכות הפקחים?

עמיחי בן שלוש - ראש העיר עכו
לא.  

· תינתן הפחתה של 7.5% למשך כל שנה בתעריפי החניה המקורה למחזיקי נכס 
עם חניה מקורה. כאשר בשנה השנייה תינתן הפחתה של 7.5% נוספים (בסך הכל הנחה 
של 15%) ובשנה השלישית הנחה של 7.5% נוספים, כך שההנחה תגיע ל-22.5%.
נכון שלא מדובר בהרבה שקלים. 
אבל יש פה מדיניות של ראש עיר – מדיניות של הורדה, 
תהליך שכל שנה הולך ויורד למטה ולא עולה. 
קודם כל אני רוצה להגיד לכם חברי מועצת העיר, תודה רבה שכולכם חלק מזה. 
גם הגזבר ושגית בן גוזי שפועלת כדי לעשות את זה בצורה נכונה, חוקית ומסודרת.
זה אומר, שההורדה אפשרית. 


· הנחיתי גם לתקן את חוק העזר בנושא שילוט לעסקים – כך שנוריד את החיוב שהיה 
עד כה בגין מדבקות על גבי מקררים ועל שטחים נוספים בעסק ואשר אינם לפרסום העסק.
רק לאחר תיקון החוק יחויבו בעלי העסקים באגרת שילוט מופחתת.

זאב נוימן
כמה זה בכסף שנתי? 

עמיחי בן שלוש - ראש העיר עכו
שגית, את זוכרת כמה זה? 

שגית בן גוזי 
זה לא הרבה. 

עו"ד אדהם ג'מל
זה לא הרבה אבל זה חשוב מאוד.

עמיחי בן שלוש - ראש העיר עכו
אדהם, כחבר מועצה, אתה איתי במדיניות של להוריד? 

עו"ד אדהם ג'מל
בטח. 

עמיחי בן שלוש - ראש העיר עכו
זאב, זה בסביבות 200 אלש"ח שנתי. 

עו"ד אדהם ג'מל
הנושא פה לא רק כספי.
התיקון מאוד חשוב. זה ימנע מעסקים לשים מדבקות כי מדבקה קטנה כזו עולה להם בשנה 400 אלש"ח.

עמיחי בן שלוש - ראש העיר עכו
אנחנו כרשות, אחרי המלחמה, צריכים לעזור לעסקים ולתיירות. 
יש פה אנשים שנפגעים, התפרקו וסגרו חנויות בעקבות נפילת העסק שלהם. 
כל הכבוד לרשות המקומית שהגזבר והצוות שלו שרוצים לקדם את העסקים.
אני שמח שמדיניות של שנת 2025 היא מתחילה להיות מדיניות של הורדה. 

זאב נוימן
עמיחי, כל הכבוד.  

עאישה מורסי
עמיחי, בעניין הפיקוח והדוחות, שהפקחים יעצרו לרגע ויחשבו על הדברים. 
אנחנו צריכים לעודד את כל המגיעים מחוץ לעיר.

עמיחי בן שלוש - ראש העיר עכו
קודם כל, אני שמח שיש פה פיקוח שעובד כמו שצריך ושומר עלינו ונותן ביטחון. 
לגבי דוחות הנחיה, אנחנו צריכים לאכוף. כמובן שיש שיקול דעת. 
כשמחנים 4 גלגלים על המדרכה, זה בעיה, אבל מצד שני יש פה מצוקת חניה.
לכן, צריך לעבוד לפי שיקול דעת. לבדוק האם יש אירוע באזור, פסטיבל וכו'. 
אנחנו נעשה מדיניות מסודרת לגבי החניה. 

· בשורה טובה לעיר עכו: אנו מקדמים הקמה של שכונה ייעודית עבור אנשי הצבא 
והמשטרה ברמות ים. במהלך הפגישה סוכם על בנייה של  266 יחידות דיור לאנשי המשטרה וכ-200 יחידות דיור עבור אנשי הצבא. כמו כן, משרד השיכון יקצה יחידות דיור נוספות במחיר מוזל לאנשי מילואים ששרתו במלחמת חרבות ברזל.

עמיחי בן שלוש - ראש העיר עכו
אלו אוכלוסיות חזקות וזה מה שאנחנו רוצים. 
אוכלוסיות חזקות שיקדמו את העיר עכו.

· מחזור נוסף של תוכנית "אימהות לאקדמיה" נפתח בימים אלו בעכו. 
מדובר בתוכנית שבמסגרתה  לומדות 17 נשים, אימהות, תושבות העיר עכו לתואר ראשון וזוכות למלגת לימודים מוגדלת, סיוע לימודי, ליווי פרטני וסדנאות קבוצתיות. 
התוכנית בשיתוף מרכז צעירים ויועצת ראש העיר לקידום מעמד האישה.

עאישה מורסי
הם גם ממשיכות לתואר שני. 

עמיחי בן שלוש - ראש העיר עכו
פגשתי אותן, כיף לראות. 
אלו אימהות שניתנת להן ההזדמנות ומכוח רצון עוזבות את הילדים ויוצאות לאקדמיה. 
זו בשורה שמובילה אותי אתי סבג - יועצת רה"ע לקידום מעמד האישה,
עם צוות שפועל למען האימהות. 
זה אירוע שלא פשוט שהן יוצאות לעולם האקדמי וממשיכות גם לתואר שני. 
שאפו. 

· נפגשתי עם שר האוצר בצלאל סמוטריץ' ועם יו"ר ועדת הכספים ח"כ משה גפני 
במטרה לקדם את העלאת תקרת המס לתושבי העיר. בינתיים אושרה הארכת מתווה הפיצויים לבעלי העסקים לחודשים ספטמבר-אוקטובר.

עמיחי בן שלוש - ראש העיר עכו
עכו היא לא קו עימות. היא רחוקה 9 ק"מ מנהריה שתיכלל בהחלטת הממשלה. 
יש 15 מיליארד ₪ תקציב ליישובי הצפון.
בעכו מדובר על 9 ק"מ מקו עימות. 
אנחנו נכנסנו בפורום ה- 30 כדי להחריב את המעגל כדי להיכנס להחלטת הממשלה. 
עכו קיבלה הרבה נפילות ופגיעות ישירות, נזקים ונזקי גוף, הרוג שהיה באזור תעשייה 
בכיוון הדרומי לעכו והייתה פגיעה של עסקים, כלכלה ותיירות. 
בעלי עסקים קרסו. אנחנו פועלים יחד עם מס' ראשי ערים מהצפון,
כדי להיכנס להחלטת הממשלה. 
זה אומר, שרק אתמול קיבלנו עם השר אלקין שהוא נכנס לתמונה שיהיה פרוקיטור לצפון 
בשיתוף משרד האוצר והבנו שהסיכום של אתמול יהיה 20/80.
זאת אומרת, 80% לקו העימות ו- 20% לקו השני. 
ההחלטה תהיה גם על העיר עכו. זו החלטה חשובה שהעיר עכו תהיה בתוך החלטת הממשלה.
אני מאמין שהתקציבים יהיו בהתאם. 

ראובן ויצמן
אני רוצה להגיד לכם, שהרשות היחידה שערוכה לשעת מלחמה, זה העיר עכו. 
עכו נמצאת בתכניות בנויות ומסודרות.
אם זה תכניות למגורים או תכניות לתעסוקה או פארקים שלא קיימים בנהריה ולא בכרמל. 

· לאחר הסרת מגבלות פיקוד העורף והפסקת האש שנכנסה לתוקפה חזרו בשעה טובה ומוצלחת הלימודים בכל מוסדות החינוך בעיר.

עמיחי בן שלוש - ראש העיר עכו
זה היה מאוד מרגש. 
אני הרגשתי כאילו זה 1/9. 
כיף לראות את הילדים שמחים ורצים לביה"ס. 
יש לנו צוות חינוכי שפעל בשעת חירום והעביר את הלימודים "בזום" בקושי רב.
אבל, באמת, עשו את העבודה בצורה טובה ונאמנה והכל היה בשיתוף פעולה עם הצוות החינוכי פה ברשות. 
זה המקום להגיד להם תודה רבה לכל הצוות החינוכי. 

עו"ד איתמר סונינו - מ"מ וסגן רה"ע 
עמיחי, אני רוצה להגיד ברשותך, בתור מישהו שהיה לצדך בחודשים האחרונים, 
אני רוצה לומר לך על הצוות שמסביבך, המנכ"ל, אגף החינוך, הלחצים שאתה עמדת בהם, 
לא הרבה עמדו בהם. 
אני אומר לך, כל הכבוד לך, עבדת בלחצים בלתי פוסקים.
אל מול עיניך עמד דבר אחד בלבד, בטחון של הילדים של העיר ועל זה מגיע לך שאפו גדול.

ענבל גל
איתמר, כיו"ר ועדת חינוך, מתי אתה מתכוון לקיים ישיבת ועדת חינוך? 
לבדוק מה המצב של החינוך? 

עו"ד איתמר סונינו - מ"מ וסגן רה"ע 
כשיהיה לי מנהל אגף חינוך. 
יהיה לנו בע"ה בקרוב. 

זאב נוימן
ראובן, כל ההורדות האלה, בכמה זה מסתכם? 

ראובן ויצמן
אתה חישבת את זה. 
זה 1.2 אלש"ח. 

זאב נוימן
אחרי שהורדתם 15% לעובדים, זה פרנסה של אנשים. לא פוגעים בפרנסה של אנשים. 
אתה מסיים את השנה בפלוס. 

עמיחי בן שלוש - ראש העיר עכו
עם הלוואות. 
זה קשור לתקציב של שעות הנוספות. 

זאב נוימן
אם אתה מוריד לכל העובדים זה מיליון ₪. 
אבל אם מוריד לחלק? 

עמיחי בן שלוש - ראש העיר עכו
לא מורידים לחלק. 
אני רואה פה עובדים שמחייכים, עובדים טובים שיש להם דלת פתוחה,
שהעובדים נהנים.

ענבל גל 
עמיחי, על מה אתה מדבר. 
לא פוגעים בפרנסה. 
העובדים שלך שקופים. די עם הסיסמאות האלה. 

עמיחי בן שלוש - ראש העיר עכו
את יודעת כמה שמחים אנחנו? 
ענבל, ההקלדה היא קלה. 
רושמים פוסט, הצפות, חינוך... זה הדברים שאת עושה.

ענבל גל
עכו לא שוויץ. 

עמיחי בן שלוש - ראש העיר עכו
עכו שווייץ בשבילי. 
אל תזלזלי בעיר עכו. אל תגידי עכו לא שוויץ. 

ענבל גל
עמיחי די.
אם אתה רוצה לדבר על העובדים שלך לך תעשה שיעורי בית. העובדים שלך גמורים. 
גם המכתב שהוצאת בעבור הבכירים. 
אל תבלבל לנו את המוח. 

עמיחי בן שלוש - ראש העיר עכו
ענבל, אני לא מבלבל את המוח. 
כשאני הייתי כאן במדרגות, את רצית להצטלם איתי.

ענבל גל
אני רציתי להצטלם איתך? אל תחמיא לעצמך יותר מידי. 

עמיחי בן שלוש - ראש העיר עכו
ענבל די, את מחפשת "ספין" גם להגיע. 

ענבל גל
גם ההזמנות שאתה שולח לי. 

עמיחי בן שלוש - ראש העיר עכו
הזמנות שאני שולח לך? 
די ענבל. 
נאחל לך רק בהצלחה. 

ענבל גל
אני אצטט אותך "שבעלי יהיה חבר שלך". 
תתקדם, תתקדם.

עמיחי בן שלוש - ראש העיר עכו
את התחננת לשר שתעשי איתנו תמונה. 
למה באת? 
באת כדי להצטלם. 



ענבל גל
תתקדם.
סמרטוט. 

עמיחי בן שלוש - ראש העיר עכו
סמרטוט לא אומרים לבן אדם.
אני מאחל לך כמו שבירכתי את המשפחה שלך לרפואה שלמה.
אז אל תזלזלי בבן אדם ואל תשפילי.

ענבל גל
תמשיך..
לך תעשי שיעורי בית עם עצמך. 

עמיחי בן שלוש - ראש העיר עכו
אנשים נהנים מאיך שאת מדברת. 
אני שמח על כך. 

זאב נוימן
ענבל, די. 
(זאב נוימן הולך לכיוון ענבל גל – חברת המועצה ומדבר איתה). 

ענבל גל
זוז ממני, שאני לא אתהפך עלייך גם אתה. 

זאב נוימן
למה מה אני הוא? 
אין לך על מה להתהפך.

עמיחי בן שלוש - ראש העיר עכו
ענבל הכל טוב. שיהיה לך בהצלחה. 

ענבל גל
תתקדם. גם לך. 

עמיחי בן שלוש - ראש העיר עכו
אנחנו מתקדמים. 

· במוצ"ש נערך בחומה המזרחית טקס סיום שבת ארגון של תנועת הנוער בני עקיבא.

· התחלנו בפיילוט של אכיפה דיגיטלית בחמישה מוקדים ברחבי העיר. 
החל מהשבוע הבא תחל האכיפה בפועל.

· פרסמנו מגוון אירועים שייערכו לקראת חנוכה ברחבי העיר.

· חולקו 50 מחשבים ניידים למשפחות רווחה ו-50 טאבלטים לילדי רווחה הודות לתרומות שגייסנו לצורך כך.



עמיחי בן שלוש - ראש העיר עכו
נורית, כל הכבוד על העשייה. 
את מס' חודשים בתפקיד, את תצליחי בגדול. 
את עם תשוקה. 
ענבל, דלת פתוחה זה לא בושה. 
זה כיף לקבל תושב. 

ענבל גל
עמיחי, אל תיתן לי טיפים מה לעשות. 

· במסגרת התמיכה שלנו בספורטאים מצטיינים ואחרי שגם הענקנו מלגה לצעיר מעכו שהשתתף בתחרות ריקודי סלונים ואף זכה במקום הראשון, אני שמח להעניק מלגת לימודים  לרון בקר לצורכי השתתפותו באליפות אירופה לנוער בקראטה בפולין.
רון בן 15, תושב עכו, תלמיד בבית הספר עליה השנייה במסגרת פרויקט "כיתה מוזיקאלית". רון מתאמן בחוג לקראטה  מגיל 7 . במהלך השנים התחרה במספר תחרויות בארץ וזכה במקומות ראשונים.

אנו מאחלים לך בהצלחה.

** עו"ד אדהם ג'מל - יוצא מהמליאה **

2. אישור פרוטוקול ועדת תמיכות מיום 05.09.2024, הרצ"ב כנספח א'.

זאב נוימן
אנחנו מאשרים רק את הפרמטרים? 

עמיחי בן שלוש - ראש העיר עכו
רק את התבחינים. 

מר עמיחי בן שלוש - ראש העיר עכו
אישור פרוטוקול ועדת תמיכות מיום 05.09.2024.

הצבעה:
בעד    -   13 חברים.
נגד     -   אין.
נמנע  -    אין.  

החלטה:-  מאשרים פה אחד. 

** עו"ד אדהם ג'מל - חוזר למליאה **

3. אישור פתיחת תב"רים חדשים, הרצ"ב כנספח ב'. 

מר עמיחי בן שלוש - ראש העיר עכו
מעלה להצבעה אישור פתיחת תב"רים חדשים, הרצ"ב כנספח ב'. 

הצבעה:
בעד    -   14 חברים.
נגד     -   אין.
נמנע  -    אין.  

החלטה:-  מאשרים פה אחד.
4. אישור פתיחת תב"רים חדשים, הרצ"ב כנספח ב'-A. 

ענבל גל
אני רוצה לדעת באיזה מבנה ציבורי מדובר? 
תב"ר מס' 3975.

עמיחי בן שלוש - ראש העיר עכו
זה שקרה לנו נס, הקדוש ברוך הוא שמר על הילדים שלנו. הילדים יצאו מהגן לפני 30 דק'.  
רחוב מפרץ שלמה. 
זה מס רכוש. 

ענבל גל
מזה תב"ר 3976, בטחון קהילתי? 

ראובן ויצמן
זה מה שנקרא עיר ללא אלימות. 

ענבל גל
התב"ר האחרון - התחדשות עירונית. מה זה? 

ראובן ויצמן
זה שייך למינהל ההנדסה. 

אדר' רות רוטנשטרייך
המינהלת של ההתחדשות העירונית ממומנת על-ידי הרשות להתחדשות עירונית. 

מר עמיחי בן שלוש - ראש העיר עכו
מעלה להצבעה אישור פתיחת תב"רים חדשים, הרצ"ב כנספח ב'-A. 

הצבעה:
בעד    -   14 חברים.
נגד     -   אין.
נמנע  -    אין.  

החלטה:-  מאשרים פה אחד.



5. אישור להחכרת מקרקעין חדר טרפו' רחוב עוזי 12, עפ"י בקשתה של עו"ד סיון קמחי - 
יועמ"ש העירייה, הרצ"ב כנספח ג'                                                                                  . 

מר עמיחי בן שלוש - ראש העיר עכו
מעלה להצבעה אישור להחכרת מקרקעין חדר טרפו' רחוב עוזי 12, 
עפ"י בקשתה של עו"ד סיון קמחי - יועמ"ש העירייה.

הצבעה:
בעד    -   14 חברים.
נגד     -   אין.
נמנע  -    אין.  

החלטה:-  מאשרים פה אחד.


6. אישור להחכרת מקרקעין חדר טרפו' "עירייה 2", עפ"י בקשתה של עו"ד סיון קמחי - 
יועמ"ש העירייה, הרצ"ב כנספח ד'.

מר עמיחי בן שלוש - ראש העיר עכו
מעלה להצבעה אישור להחכרת מקרקעין חדר טרפו' "עירייה 2", 
עפ"י בקשתה של עו"ד סיון קמחי - יועמ"ש העירייה.

הצבעה:
בעד    -   14 חברים.
נגד     -   אין.
נמנע  -    אין.  

החלטה:-  מאשרים פה אחד.


7.  אישור הלוואת איזון לשנת 2024, בתיאום מול קצין המחוז מר בלאל חאג' – מחוז צפון, 
הרצ"ב כנספח ה                                                                                                              . 

ראובן ויצמן
אציג בפניכם 4 שקפים כך שיסביר על מצבנו מתחילת השנה ועד היום. 
אישרנו את תקציב העירייה לשנת 2024 באמצע השנה לאחר הבחירות.
התקציב עמד על  519 מלש"ח כאשר ההתפלגות של ההכנסות האלה היו בהכנסות עצמיות - 
241 מלש"ח מתוך התקציב  218 מלש"ח - הכנסות ממשרדי ממשלה ועוד הנחות בארנונה 
והלוואת איזון שאנחנו הצהרנו עליה בתחילת אישור התקציב.
התכוונו לקחת 10 מלש"ח כדי לכסות ולהיות מאוזנים. 
בפועל, ניתן לראות, סה"כ ההכנסות העצמיות שהכנסנו הם 235 מלש"ח, חסר בערך 6 מלש"ח.
ה- 6 מלש"ח נובעים כתוצאה מזה שלא היו דוחות חניה בכל אורך המלחמה 
ועוד סיבות של אגרות לפיתוח שלא קיבלנו אותם. היה חוסר בסעיף הזה. 
לעומת זאת, בהכנסות או בתגמולים של הממשלה, התכנית הייתה שאנחנו נקבל 218 מלש"ח,
בפועל קיבלנו ולשמחתנו 232 מלש"ח. זה בתחזית של סוף השנה. 
בסופו של דבר, ניתן לראות שתחזית ההכנסות בתקציב עמדה על 519 מלש"ח.
אם בע"ה תאשרו לנו את הלוואת האיזון שכרגע עליה אנחנו דנים, אנחנו נעמוד על הכנסות כלליות 529 מלש"ח.

ענבל גל
אם זה כך, מה הגירעון של עיריית עכו נכון לעכשיו בשוטף? 
בואו נפריד בין גירעון שוטף לגירעון מצטבר כי הציבור המום מזה שעיריית עכו בגירעון.

ראובן ויצמן
אנחנו מדברים על גירעון שוטף. 

עמיחי בן שלוש - ראש העיר עכו
יש הפרדה. 
ראובן, תסביר לענבל. 

ראובן ויצמן
לגבי תקציב ההוצאות, כל התוצאות הכלליות כולל עלויות שכר, תחזוקה 
וכל הפעילות של אגף התפעול זה היה בתכנית עבודה 218 מלש"ח.
אלו ההוצאות שאנחנו היינו אמורים להוציא. 
בפועל הוצאנו בהוצאות כלליות בתחזית הביצוע של שנת 2024 - 220 מלש"ח. 
יותר ב- 2 מלש"ח, ממה שקבענו. 
ראובן ויצמן
עיקר ההוצאה שם זה עלויות של שכר שנאלצנו לשלם אם זה קרן השתלמות לתומכות חינוך 
ועוד תוספות שכר. 
לגבי החינוך, בתכנית העבודה שלנו עמדנו על 142 מלש"ח בפועל החינוך מסיים ב- 150 מלש"ח.
אתם צריכים להבין שמשרד החינוך נושא ב- 25% כך שהעירייה משתתפת בגירעון הזה ב- 25%. 
באגף הרווחה תכנית העבודה עמדה על 97 מלש"ח, בפועל ההוצאה עמדה על 101 מלש"ח. 
גם כאן שילמנו עליית שכר לעובדים הסוציאליים ולכן רואים את ההעליה הזאת.
בסה"כ הכולל רואים שסה"כ תחזית הביצוע שלנו עומדת על 529 מלש"ח,
כאשר התקציב של ההוצאות עמד על 519 מלש"ח. 
בהוצאות יש לנו גירעון של 10 מלש"ח. 
הלוואת האיזון אמורה לכסות על הגירעון ועל החוסר בהכנסה של 5 מלש"ח.
סה"כ עד כ- 15 מלש"ח. 

ענבל גל
איך בעצם ההלוואה הזאת משפיעה על התקציב של שנת 2025?
איפה אנחנו עומדים ביחס לעומס המלוות? 

ראובן ויצמן
נעבור לשקף הבא. זה יענה על השאלה שלך. 
רואים בשקופית איפה עלינו בשכר. 
בשכר המוניציפאלי עלה ל- 5 מלש"ח, בפנסיונרים ופיצויים זה ירד. 
אלו הוצאות שאנחנו רושמים אותם בתחילת השנה. 
דרך אגב, עיריית עכו היא אחת העיריות שרושמת בפניה הפרשה לפנסיה תקציבית,
שהיא עומד היום על 33 מלש"ח. זה לא מאפיין את כל הרשויות. 
שכר עובדי חינוך – תחזית/ בתצפית צפי שלה עומדת על 74 מלש"ח, פעול שילמנו 82 מלש"ח. 
שכר עובדי הרווחה – עוד תוספת של כ- מיליון ₪.
סה"כ בעלויות שכר, אנחנו חרגנו 13 משל"ח מצפי של התקציב. 
בשקף ניתן לראות את עומס המלוות, השוואה של עיריית עכו אל מול רשויות מקומיות אחרות.  
עכו – 21%, נהריה קצת מתחתינו. 
מעלות, קריית אתא, קריית ים, קריית מוצקין, נוף הגליל – כולם נמצאים בעומס מלוות.
מעלות נמצאת ב- 26% עומס מלוות.

ענבל גל
ראובן, תעזוב את הפוליטיקה בצד. אני רוצה לדעת מקצועית. 

ראובן ויצמן
אנחנו מדברים רק מקצועי.

ענבל גל
ראש העיר יושב ואומר "אני בגירעון של 69 מלש"ח". 
הציבור בהיסטריה, הרשות קורסת.

עמיחי בן שלוש - ראש העיר עכו
לא נפתח פה ביה"ס לחברה הערבית לא נפתח פה ביה"ס אחד. 
זו עובדה ענבל. 
צריך להביא כסף ענבל. 

ענבל גל
אתה חצי שנה בכיסא כאן.
כל יום אתה גוזר איזה סרט של פרויקט שנעשה. 
תודה לשמעון לנקרי על 20 שנה של עשייה.
אני לא גדלתי בלשכה של שמעון. בוא תגיד את האמת.
כרגע פרויקטים שמתבצעים בעיר זה של ה- 20 שנה ושל חברי מועצת העיר.

עמיחי בן שלוש - ראש הע
יר עכו
אדהם נמצא איתנו. הוא יגיד לך על ביה"ס של החברה הערבית.

ענבל גל
אדהם, יש לך מה להגיד? 

עו"ד אדהם ג'מל
לא. 

עמיחי בן שלוש - ראש העיר עכו
ענבל, יושבים כאן הגזבר והמהנדסת ויכולים להעיד על זה שלא היה. 

ענבל גל
ראובן, תסביר בבקשה את העובדה של ה- 69 מלש"ח גירעון. 

ראובן ויצמן
בדוחות הכספיים המבוקרים של משרד הפנים, הם מתפרסמים בכל שנה. 
שם הנתונים הם הנתונים הכי מדויקים. 
צריך להבדיל בין כמה מונחים. 
המונח הראשון, יש לנו את הגירעון המצטבר שמופיע בדוחות הכספיים שעומד על 49 מלש"ח.
זה גירעון שמצטבר לאורך שנים. 

ענבל גל 
זה לגיטימי לרשויות. 
אני שמחה שהגירעון הוא פחות ממה שאומרים. 

עמיחי בן שלוש - ראש העיר עכו
זה לא לגיטימי לרשויות. 

עו"ד אדהם ג'מל
49 משל"ח זה יחסית מצב טוב. 

ראובן ויצמן
המונח השני זה יתרת הלוואות. 
כל שנה בדוח הכספי מופיע יתרת הלוואות. יתרת ההלוואות עומד על 79 מלש"ח. 

זאב נוימן
ענבל, אנחנו לא עסק פרטי.
אנחנו נותנים שירות לציבור. 
אם הגירעון שבחנו אותו הוא לטובת הציבור אז אנחנו הרווחנו. 
אבל אם אנחנו רואים שזה הולך לשטויות אז צריך לבדוק את הדברים.
אנשים צריכים להבין שאם הגירעון עולה בגלל השכונות, החינוך זה רווח לנו. 

ראובן ויצמן
ככל שרשות מקומית לוקחת הלוואות, מענק האיזון שלה הולך להיות בודד בשנתיים קדימה. 
זאת אומרת בשנת 2027, מענק האיזון שלנו יגדל יותר ממה שיש לנו היום. 

עו"ד אדהם ג'מל
ראובן, יתרת ההלוואות, זה כולל מה שאישרנו?

עמיחי בן שלוש - ראש העיר עכו
אדהם, דיברנו על זה בהנהלה. 

ראובן ויצמן
אני אמרתי מה יש לנו כרגע בדוחות הכספיים. 
מנחם יכול להגיד לכם על כמה אנחנו עומדים בעומס מלוות. 

רו"ח מנחם נויפלד
בין 95-100 מלש"ח. 
כולל מה שאישרנו השנה. 

ענבל גל
עמיחי, רגע, אנחנו לא מעלים כלום. 
זה לא הכסף שלך, זה כספי ציבור. 
אתה תיתן לי תשובות.

עמיחי בן שלוש - ראש העיר עכו
את לא מנהלת את הישיבה. 
ראובן, לא לענות לה. 

עו"ד אדהם ג'מל
אני מבקש לרשום בפרוטוקול, כמו שאמרתי בהנהלה. 
מה שאישרנו הלוואת 50 מלש"ח, במידה ויצטרכו יותר, להגיש את הבקשה שוב לאישור המועצה. 

מר עמיחי בן שלוש - ראש העיר עכו
מעלה להצבעה אישור הלוואת איזון לשנת 2024, בתיאום מול קצין המחוז מר בלאל חאג' - 
מחוז צפון.

הצבעה:
בעד    -   13 חברים.
נגד     -   1 - ענבל גל .
נמנע  -    אין.  

החלטה:-  מאשרים פה אחד.
[image: לוגו עיריית עכו 

8.  אישור פרוטוקולים ישיבת ועדת הנחות בארנונה מיום 01/05/2024, 07/07/2024 ו- 29/09/2024,
הרצ"ב כנספח ו'                                                                                                                              .


מר עמיחי בן שלוש - ראש העיר עכו
מעלה להצבעה אישור פרוטוקולים ישיבת ועדת הנחות בארנונה מיום 01/05/2024, 07/07/2024 ו- 29/09/2024.

הצבעה:
בעד    -   14 חברים.
נגד     -   אין.
נמנע  -    אין.  

החלטה:-  מאשרים פה אחד.


** עו"ד צופית ברקוביץ וייס - יוצאת מהמליאה **


9.  אישור מינוי עו"ד צופית ברקוביץ' וייס - מנהלת אגף הנכסים כחברת דירקטוריון,
בחברה הכלכלית עכו בע"מ, עפ"י בקשתה של עו"ד סיון קמחי - יועמ"ש העירייה, 
במכתב מיום 26.11.2024, הרצ"ב כנספח ז'                                                                . 

מר עמיחי בן שלוש - ראש העיר עכו
מעלה להצבעה אישור מינוי עו"ד צופית ברקוביץ' וייס - מנהלת אגף הנכסים 
כחברת דירקטוריון, בחברה הכלכלית עכו בע"מ.
	
הצבעה:
בעד    -   14 חברים.
נגד     -   אין.
נמנע  -    אין.  

החלטה:-  מאשרים פה אחד.

** עו"ד צופית ברקוביץ וייס - חוזרת למליאה **

 




____________________                                        ____________________
רוית נגר                          			         עמיחי בן שלוש
מרכזת ישיבות מועצה      				          ראש העיר עכו

